ROZHODNUTIE č. 6/2020

Zriaďovateľ Súkromnej základnej školy FELIX, Aloisa Lutonského 716/11, 031 01 Liptovský Mikuláš, Občianske združenie Felix Liptovský Mikuláš, vydáva rozhodnutie

**s účinnosťou od 5. októbra 2020 (školský rok 2020/2021) o:**

* **organizácii a podmienkach výchovy a vzdelávania** v základnej škole pre školský rok 2020/2021,

 Rozhodnutie č. 6/2020 je vydávané pre potreby úpravy prevádzkových podmienok v základných školách počas trvania pandémie ochorenia COVID\_19, potreby dodržiavania protiepidemiologických opatrení a odporúčaní, nad rámec rozhodnutia č. 5/2020 zo dňa 17. 9. 2020 a pokynu poverenej riaditeľky školy č. 5/2020, zo dňa 16. 9. 2020.

Rozhodnutie č. 6/2020 je v súlade s manuálom MŠVVaŠ SR, zo dňa 30. 9. 2020; rešpektuje a zohľadňuje všetky fázy, v troch úrovniach – zelenej, oranžovej, červenej, uvedených v danom dokumente.

<https://www.minedu.sk/data/att/17464.pdf>

Nad rámec opatrení vyplývajúcich z vyššie spomínaného manuálu pre školy a školské zariadenia sa bez ohľadu na farbu semaforu, zriaďovateľ rozhodol nasledovne:

**Nepovoľuje:**

* organizáciu škôl v prírode a lyžiarskych výcvikov, a to ani dennou formou
* organizáciou plaveckých výcvikov
* organizácia kultúrnych, umeleckých a tanečných aktivít mimo povinného výchovno-vzdelávacieho procesu, mimo priestory školy FELIX\_LM

**Povoľuje:**

* krúžkovú činnosť, ktorá sa začína od 5. 10. 2020. Počas krúžkovej činnosti žiaci aj vedúci krúžkov dodržiavajú hygienicko - epidemiologické opatrenia, princíp ROR – rúško, odstup, ruky. Uskutočňuje sa v priestoroch SZŠ FELIX.

**Nasledovné aktivity povoľuje uskutočňovať len dištančnou formou:**

* rodičovské združenia
* zasadnutia rady rodičov, rady školy a pod.

Telesná a športová výchova sa nad rámec opatrení vyplývajúcich z manuálov opatrení pre školy a školské zariadenia, bez ohľadu na farbu semaforu bude realizovať v prípade pekného počasia v exteriéri, v areáli školy, formou vychádzok, resp. teoretickou formou.

Predmetné usmernenie je platné a účinné po dobu, kým nebude zverejnená jeho aktualizácia na webovom sídle Ministerstva školstva, vedy, výskumu a športu SR.

**Naďalej platí nasledovné:**

* Zriaďovateľ **nepovoľuje** vstup rodičov do budovy školy až do odvolania. Vstup cudzím osobám do priestorov školy je možný len s výnimkou potvrdenou poverenou riaditeľkou školy a čestným prehlásením o bezinfekčnosti danej osoby. Pod cudzou osobou sa rozumie akákoľvek iná osoba okrem zamestnanca školy, zriaďovateľa a žiakov.
* Zriaďovateľ ukladá poverenej riaditeľke školy zverejniť túto informáciu o zákaze a podmienkach vstupu do budovy školy na vchodových dverách a/alebo webovom portáli školy.
* Na komunikáciu externých osôb so školou bude škola využívať dištančný spôsob komunikácie (písomný - EduPage, maily a pod.), prezenčný spôsob komunikácie je možný len sú súhlasom poverenej riaditeľky školy za vyššie uvedených podmienok.

Prevádzka ŠKD bude v dňoch **od 5. – 9. 10. 2020** ranná aj poobedná**.**

* **prevádzka ranného ŠKD bude v čase od 6:50 h**
* **prevádzka poobedného ŠKD bude do 16:00 h**

Prevádzka ŠKD bude v dňoch **od 12. 10. 2020 až do odvolania, resp. inej zmeny** ranná aj poobedná**.**

* **prevádzka ranného ŠKD bude v čase od 6:50 h**
* **prevádzka poobedného ŠKD bude do 16:30 h**

**Liptovský Mikuláš, 4. 10. 2020**

za zriaďovateľa: Eva Radičová

 Adriana Garrett

 Silvia Procházková